### Resume

Forslag fra Richardt Carlsen om central placering af bøgen på [adresse].

### Sagsfremstilling

Ifølge §5 i forretningsordenen fra Teknisk udvalg kan ethvert medlem senest 8 dage forud for et ordinært møde indgive en skriftlig anmodning om behandling af en sag.

Henvendelsen af 21-08-2023 fra Richardt Carlsen, lyder således:

"Central placering af bøgen på [adresse]

Vejle har en traditionsrig historie med at fejre nyudklækkede studenter hver sommer med "Dans om bøgen." Dog har der siden ombygningen af [adresse], ikke været muligt at placere bøgen centralt på pladsen. Dette har resulteret i at traditionen i stedet tager form som "Dans ved bøgen" som ikke er optimalt for fejringen.

Vi bør overveje at placere bøgen centralt igen. Hvis en sådan omplacering kræver en mere omfattende bærende konstruktion, så ønsker jeg at udvalget får belyst hvordan dette kan muliggøres, uden at pladsens visuelle udtryk kompromitteres unødigt.

Jeg ønsker derfor at forvaltningen fremlægger for udvalget mulighederne for at placere bøgen centralt."

### Klima og resiliensvurdering

Ikke relevant.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget behandler forslaget. |

### Beslutning

Udvalget behandlede forslaget.

Forvaltningen vender tilbage på et kommende møde med et forslag.

Alexander Kjeldsen var fraværende.